Document ID: 31994R3162

31994R3162
L 335/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕО, ЕВРАТОМ) № 3162/94 НА СЪВЕТА
от 19 декември 1994 година
за изменение на Регламент (ЕИО, Евратом, ЕОВС) относно определяне на условията и процедурата за прилагане данъка в полза на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности, и по-специално член 28, първи параграф от него,
като взе предвид Протокола за привилегиите и имунитетите на Европейските общности, и по-специално член 13 от него,
като взе предвид предложението от Комисията (1),
като взе предвид становището на Европейския парламент (2),
като има предвид, че е уместно да се разшири прилагането на данъка в полза на Европейските общности, при условията и в съответствие с процедурата, определена в Регламент (ЕИО, Евратом, ЕОВС) № 260/68 (3), за заплатите и възнагражденията на членовете на органите на Европейския инвестиционен фонд при изпълнение на задълженията им като такива, както и на служителите на Фонда,
ПРИЕ НАСТОЯЩИЯ РЕГЛАМЕНТ:
Член 1
Добавя се следния член в Регламент (ЕИО, Евратом, ЕОВС) № 260/68:
„Член 12б
Настоящият регламент се прилага за членовете на органите на Европейския инвестиционен фонд при изпълнение на служебните им задължения като такива, за служителите му и за получатели на пенсии, изплащани от Фонда, които са включени в категориите, определени от Съвета съгласно първата параграф на член 16 от Протокола за привилегиите и имунитетите, по отношение на заплати и възнаграждения, както и на пенсии за инвалидност, осигурителен стаж и наследствени пенсии, които Фондът изплаща.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1994 година.

Labels: 2
10
0
9
15